הוועדה המסדרת, כנסת 25, פרוטוקול מספר 3, 2022-12-05 00:00

יואב קיש: בוקר טוב, אני פותח את ישיבת הוועדה המסדרת בנושא: המלצה בדבר בחירת סגנים זמניים ליושב-ראש

יואב קיש:  אני רוצה לעדכן מה היה בשבוע שעבר בנוגע לשיחות מול האופוזיציה בנושא, ולמעשה לא הצלחנו להגיע להסכמה

יואב קיש:  אני רוצה לתאר איך זה התגלגל

יואב קיש:  נמצא פה בועז, והוא בטח יאשר את דבריי, שהצעתי להם להעלות את המכסה מתשעה בהסכמה – הרי אנחנו מוגבלים בתשעה, אלא אם יש הסכמה של הוועדה – ולקבוע 11 – שישה לקואליציה וחמישה לאופוזיציה

יואב קיש:  קואליציה עתידית

יואב קיש:       אני רוצה להתייחס לנושא הסגנים

יואב קיש:  הצענו לבועז לקבוע שישה וחמישה, וחיכינו לראות אם יש הסכמה

יואב קיש:  דיברה איתי אפרת רייטן – לצערי, היא לא פה – ואפילו אמרה שגם הם רוצים ייצוג, האם אפשר לעלות לשישה ושבעה

יואב קיש:  אמרתי לה שאם יש הסכמה של בועז, נוכל ללכת להסכמה גם בכיוון הזה

יואב קיש:  בשיחתי האחרונה עם בועז – אתה תוכל לעדכן אם משהו השתנה – הוא אמר לי שהם לא מוכנים לשישה ושבעה

יואב קיש:  אני הולך לפרשנות פוליטית שלי, והסיבה היא פשוטה, התנגדות גורפת לכל הצעה שלנו, כקואליציה, ששומרת על כל זכות

יואב קיש:  הלכנו מעבר למקובל לטובת הגעה להסכמות עם האופוזיציה, והאופוזיציה מסיבותיה שלה החליטה באופן קטגורי לבטל כל הסכמה

שלמה קרעי: כשראש הממשלה קורא למרד, למה אתה מצפה?     

יואב קיש: נכון, אולי זה חלק מהמסר

יואב קיש:  בועז, אתה תתייחס ואני אומר בצורה מאוד פשוטה

יואב קיש:  אני פונה לכל  סיעות האופוזיציה, מי מהסיעות רוצה ללכת למודל של שישה ושבעה, ואשמח לשמוע התייחסות שלכם, בועז, להצעה ומדוע אתם פוסלים אותה

בועז טופורובסקי: אדוני היושב-ראש, תודה רבה

בועז טופורובסקי:  אני מודה לך על זה שנתת לי את זכות הדיבור

האמת היא שהיה קשה לנו לפעמים, כשאתה ניהלת את הישיבה, לקבל זכות דיבור

בועז טופורובסקי: גם אני נתתי זכות דיבור; ביקשתי לא להפריע

בועז טופורובסקי:  אני רוצה להתייחס למה שאמרת, חבר הכנסת קרעי

בועז טופורובסקי:  אנחנו לא קוראים למרד ולא ממרידים אף אחד

בועז טופורובסקי:  אנחנו תמיד אומרים ומתחייבים לעשות הכול במסגרת החוק ומטעם החוק

בועז טופורובסקי:  אנחנו בהחלט מודאגים ממינוי של אנשים שדעתם הייתה נוחה אולי לפני אלפיים שנה בשאלה איך מדינה צריכה להתנהל

קריאות: ווליד, מה אתה חושב על הקהילה הלהט"בית, בתור יושב-ראש ועדת הפנים לשעבר?     

וליד טאהא: את נכנסת לו לדברים?     

גלית דיסטל אטבריאן: כן, האמת שכן

גלית דיסטל אטבריאן:  תענה לי אחר כך בלי להתחמק?     

יואב קיש: בועז, בוא נדבר, בבקשה, על הנושא של הסגנים

בועז טופורובסקי: אין בעיה

בועז טופורובסקי:  ווליד אף פעם לא ביקש לשנות תכנים במערכת החינוך

רון כץ: ואף פעם לא עסק בזה

משה טור פז: והוא לא הפריע

גלית דיסטל אטבריאן: הוא רק ישב כיו"ר ועדת פנים

וליד טאהא: מה הקשר, גלית?     

גלית דיסטל אטבריאן: למה לא חוקקתם אף חוק - - -     

יואב קיש: חברת הכנסת אפרת רייטן נכנסה

יואב קיש:  הזכרתי את שמך

יואב קיש:  קינלי, תנו כבוד לחברתכם

וליד טאהא: אנחנו גם נשמע מה אומר קרעי על זה

גלית דיסטל אטבריאן: קרעי, מעוז וכאלה, אבל עליך אף אחד לא מדבר כי אתה הלכת עם השמאל

רון כץ: - - - ולא עשה עם זה כלום

משה טור פז: הלוואי ותהיו ממלכתיים כמוהו, גלית

יואב קיש: בועז, אני עוצר את זכות הדיבור שלך

יואב קיש:  בבקשה, תריבו עכשיו ואחרי זה נמשיך

יואב קיש:  בבקשה, עצרתי את זכות הדיבור

גלית דיסטל אטבריאן: אני רק רוצה לומר דבר אחד מאוד פשוט, זה נורא ברור שהגוש של השמאל משתמש בלהט"בים, בזכויות נשים ובזכויות אדם כקרדום לחפור בו

רון כץ: זה לא נכון, זה לא נכון

רון כץ:  את יכולה להגיד את זה עוד אלף פעמים, אבל עובדתית בתקופה שלנו היה שיא בזכויות

רון כץ:  שיא בזכויות

גלית דיסטל אטבריאן: עד היום אין לי שום תשובה, שום תשובה על זה שווליד טאהא, שיושב פה איתנו, וחושב שההומאים הם סוטים – תקן אותי אם אני טועה – שהם תועבה – גם את זה אמרת, תקן אותי אם אני טועה

רון כץ: את זה אבי מעוז אמר, השותף הבכיר שלך

גלית דיסטל אטבריאן: זכותך לדעתך, רק אני שואלת איפה - - -     

וליד טאהא: את אומרת מה שבא לך

משה טור פז: את מקשיבה לשאלה ולא לתשובה

וליד טאהא: אם הדיון הוא על הלהט"ב, אני אגיד מה אני חושב

גלית דיסטל אטבריאן: כן, כן, תגיד

וליד טאהא: אבל הדיון הוא לא על הלהט"ב

גלית דיסטל אטבריאן: אני אשמח לשמוע

וליד טאהא: הדיון הוא לא על הלהט"ב

יואב קיש: יש לך אישור לומר מה אתה חושב

גלית דיסטל אטבריאן: יו"ר הוועדה נותן לך אישור

וליד טאהא: בועז התחיל לדבר

יואב קיש: עכשיו בועז לא בזכות דיבור, וכל אחד יכול לדבר

וליד טאהא: הבנת מהדברים שלו, שהוא מתכוון רק לזה

וליד טאהא:  והלוואי וזאת הייתה הצרה היחידה

גלית דיסטל אטבריאן: אני גם מסכימה עם זה

וליד טאהא: זאת צרה קטנה מבין הצרות שהממשלה המתהווה תביא עלינו

גלית דיסטל אטבריאן: אבל האם אתה מתחבר לתחושה שלקהילת הלהט"ב מגיעות זכויות שוות?     

רון כץ: גלית, בסוף יש עובדות

רון כץ:  50 מיליון שקל ללהט"ב; הקמנו אגפים

רון כץ:  את יודעת את האמת

וליד טאהא: הדעות שלנו בעניין הזה ברורות

וליד טאהא:  אנחנו לא נכנסים לחייו האישיים של אף אחד

שמחה רוטמן: אתה תומך במצעד הגאווה בירושלים?     

רון כץ: הינה התשובה

שמחה רוטמן: ווליד, אתה בעד מצעד הגאווה בירושלים?     

וליד טאהא: עוד פעם אתה שואל על מצעד הגאווה? הדיון הוא על מצעד הגאווה?     

יואב קיש: אפשר לסיים את הדיון?      

בועז טופורובסקי: גלית, התחלת עם ווליד, בואי נעשה סבב

גלית דיסטל אטבריאן: יואב, משפט אחרון

גלית דיסטל אטבריאן:  מעולם לא ישב אף ח"כ מממשלת השינוי באף פאנל, באף ערוץ, באף תוכנית רדיו, באף טור בעיתון ונאלץ להתנצל או להגן על זה, שהאיש שמדינת ישראל ישבה בכף היד שלו – הציבור לא יודע מה זה להיות יו"ר ועדת פנים

גלית דיסטל אטבריאן:  הציבור מדמיין שלסגן שר יש יותר סמכויות

גלית דיסטל אטבריאן:  הציבור לא מבין שממשלת השינוי - - -     

רון כץ: גלית, את לא מבינה

רון כץ:  את לא מבינה

גלית דיסטל אטבריאן: - - -     

משה טור פז: - - - מקשיבה רק לעצמה

משה טור פז:  שוב את מקשיבה רק לעצמך

יואב קיש: הבא שמפריע, אני מתחיל להוציא

יואב קיש:  חברים, די

גלית דיסטל אטבריאן: הוא חושב שהם סוטים

גלית דיסטל אטבריאן:  אפרת רייטן, האם אדם שחושב שהומו - - -     

אפרת רייטן: - - -     

יואב קיש: גלית, גלית, גלית, אמרת משפט אחרון וזהו

יואב קיש:  אני עוצר את הדיון

גלית דיסטל אטבריאן: אני רק רוצה שאפרת רייטן תענה לי

יואב קיש: לא, לא, לא

יואב קיש:  לא עכשיו

יואב קיש:  זהו, אני עוצר את הדיון

גלית דיסטל אטבריאן: אני רק רוצה שאפרת רייטן תענה לי

אפרת רייטן: אפשר? אפשר?     

יואב קיש: לא, לא, לא

גלית דיסטל אטבריאן: אני רק רוצה תשובה אחת לשאלה: האם ראוי - - -     

אפרת רייטן: אם אתה נותן לה לדבר, אתה נותן גם לי

בועז טופורובסקי: גם אני יכול לשאול שאלה?     

גלית דיסטל אטבריאן: האם זה ראוי, ואני אשמח לתשובה של כן או לא, במדינה מערבית, דמוקרטית ונאורה, שהשמאל יושיב במוקד הכוח אדם שחושב שהומואים הם סוטים?     

יואב קיש: תודה, תודה

קריאות: - - -     

יואב קיש: אפרת, זכות הדיבור לא שלך כרגע

יואב קיש:  אני אתן לך אותה

יואב קיש:  את לא תחליטי מתי, את תקבלי

יואב קיש:  הבא שמתפרץ, אני קורא לו לסדר

יואב קיש:  זהו

אפרת רייטן: אני מבינה שיש פה איפה ואיפה? עם כל הכבוד

יואב קיש: הבא שיתפרץ אני אקרא לו לסדר

יואב קיש:  כולם ידברו, אבל בלי להתפרץ יותר

וליד טאהא: אני רוצה לגלית

יואב קיש: תרשמי, בבקשה, את אפרת רייטן ווליד טאהא

יואב קיש:       הייתה פה פאוזה משעשעת – כל אחד שיקרא לזה איך שהוא רוצה – בשביל להוציא קצת לחצים

יואב קיש:  אני חוזר לדיון, ואני אתן לכל מי שרצה להגיב, להגיב בשקט

יואב קיש:  התפרצויות ייקראו לסדר

יואב קיש:       שלום לכם, הצטרפו אלינו תלמידים מבית ספר ברנקו וייס מבית שמש

יואב קיש:  שיהיה לכם בהצלחה ותודה רבה

יואב קיש:  גם נווה מצטרף, ואנחנו חוזרים לדיון

יואב קיש:       הדיון הפתוח שהיה פה קודם הסתיים

יואב קיש:  הזכרתי את שמך, חברת הכנסת רייטן, מכיוון שבהמשך לבקשתך הסכמנו למודל של שבעה-שישה

יואב קיש:  למעשה, גם את וגם הוא חזרתם אליי בתשובה שאתם מתנגדים לדבר הזה

יואב קיש:  רציתי לשמוע מבועז למה אתם מתנגדים

בועז טופורובסקי: אני אסיים ואני אשמח אם לא יפריעו

בועז טופורובסקי:  חברת הכנסת דיסטל אטבריאן התפרצה לדבריי, השרה לעתיד, וגם אדוני היושב-ראש, לא אמרתי שאתה השר לעתיד

בועז טופורובסקי:  גם בהצלחה

יואב קיש: אני לא יודע אם אני רוצה להיות שר לעתיד

בועז טופורובסקי: אני רוצה

בועז טופורובסקי:  שלא יהיה ספק, אנחנו רואים מינוי של אנשים עם דעות אנטי ליברליות של כל מי ששונה

יואב קיש: בועז, אתה מתחיל עוד פעם את כל העניין

בועז טופורובסקי: אבל אני בזכות דיבור

יואב קיש: אני לוקח לך שלוש דקות

יואב קיש:  חבל שאתם מביאים אותנו לפה

יואב קיש:  אפילו להתייחס עניינית למהות אתם לא - - -      

אפרת רייטן: אני זוכרת את האופוזיציה צועקת: סתימת פיות

בועז טופורובסקי: משפט אחד לא נתנו לי לסיים, אבל זה בסדר, אני אסיים בפחות זמן

בועז טופורובסקי:       אנחנו לא מוכנים לקחת חלק

בועז טופורובסקי:  הרי כאן יש מינוי של סגנים זמניים, רק כדי להוביל את החקיקה שאמורה להכשיר אדם אחד להיות שר – את דרעי

שלמה קרעי: אז אתם אנטי דמוקרטיים

שמחה רוטמן: אתם מחרימים את הכנסת

יואב קיש: אל תעזרו, אל תפריעו

יואב קיש:  בבקשה, בועז

יואב קיש:  ואתם בטח אל תעזרו לי

בועז טופורובסקי: להכשיר את זה שפוליטיקאי – במקרה הזה מדובר על סמוטריץ' – ימנה אלוף ותת אלוף, וינהל צבא באזור ששייך רק לו ובדרך כזאת או אחרת

בועז טופורובסקי:  אנחנו לא נהיה חלק מכזה תהליך

אופיר כץ: אבל להמריד אלופים בבור בקריה – על זה אתם לוקחים קרדיט מאוד מאוד גדול

אופיר כץ:  להגיד לאלופים בצה"ל שהם לא יודעים איפה הם חיים? בושה וחרפה שזה מה שהוא עושה, מנסה להמריד אלופים בצה"ל נגד הממשלה

קריאות: - - -     

יואב קיש: חבריי מהקואליציה, הוא לא יגמור את שלוש הדקות כי אני עוצר בכל פעם שמפריעים לו

יואב קיש:  אני מבקש לתת לו לסיים את דבריו, ולרשום גם את אופיר כץ לדיבור

בועז טופורובסקי: חבר הכנסת כץ, אתה היית בתחילת דבריי לפני הפעם הראשונה שהפריעו

בועז טופורובסקי:  אנחנו עושים הכול במסגרת החוק

בועז טופורובסקי:  לא נעז להמריד

אופיר כץ: המרדה זה נגד החוק

בועז טופורובסקי: אנחנו לא נעז להמריד

בועז טופורובסקי:  ושלא כמוכם, לא על כל מקום שאין לנו בו שליטה, נגיד כמה הוא לא לגיטימי כמו שאתם עשיתם על הכנסת הזאת, על הוועדה הזאת, על הרשות השופטת, על המשטרה ועל כל מקום שבו אין לכם בו שליטה

בועז טופורובסקי:  אנחנו לא הולכים נגד שלטון החוק אלא אנחנו שומרים על שלטון החוק, ואנחנו נילחם על מדינת ישראל כמדינה יהודית ודמוקרטית

יואב קיש: אתם מתנגדים להצעה של שישה ושבעה?     

בועז טופורובסקי: אנחנו לא נהיה חלק ולא נעזור לתהליך שבו לוקחים את המערכת הפוליטית, ולכל פוליטיקאי שיש מנדט או שניים נותנים כוח בלתי מוגבל בשלטון על האנשים ואפילו בשלטון על הצבא

רון כץ: תמכתם בראש ממשלה עם שישה מנדטים

משה טור פז: ואתה קראת לו נוכל, נכון?      

יואב קיש: תנו לבועז לסיים

יואב קיש:  בועז, חזרה לעניין

בועז טופורובסקי: כשקיימנו דיונים לפני הקמת הממשלה הנוכחית, אני מזכיר לכם שאתם לא הייתם מוכנים להכיר בזה שיקראו לראש הממשלה לפיד ראש ממשלה

בועז טופורובסקי:  אחרי שהוא מונה, המשכתם לקרוא לראש האופוזיציה נתניהו ראש הממשלה

בועז טופורובסקי:  אנחנו לא פועלים ככה

בועז טופורובסקי:  אנחנו נעשה הכול ונילחם בכל הדרכים החוקיות ובכל הכלים שיש לנו כדי למנוע את ההרס של הדמוקרטיה הישראלית

בועז טופורובסקי:  אנחנו נעשה את זה בלי לוותר על אף גרגר, והכול במסגרת החוק

בועז טופורובסקי:  תודה

יואב קיש: הבנתי שאתם מתנגדים לכל הצעה שתהיה בתיאום עם האופוזיציה, כי לתפיסתך מינוי סגנים זמניים גם יכול להוביל לחקיקה שאתה מתנגד לה

בועז טופורובסקי: לא, זה לא נכון

בועז טופורובסקי:  אם היינו מגיעים להסכמה – לא הגענו להסכמה

יואב קיש: הצעתי לך שבעה-שישה, וכולם הסכימו

יואב קיש:  אתם לא רוצים?     

בועז טופורובסקי: 15 סגנים?     

יואב קיש: כל סיעה תקבל ייצוג

שמחה רוטמן: בועז, יש לך הצעה אחרת?     

בועז טופורובסקי: כן, יש לי

בועז טופורובסקי:  הצעתי לו הצעות אחרות

יואב קיש: לא, לא קיבלתי ממך הצעה אחת

בועז טופורובסקי:  לקחת את ההצעה המקורית של תשעה – חמישה וארבעה, כמו שהצעתם, בלי רוב מיוחד ובלי כלום

בועז טופורובסקי:  האופוזיציה תחליט מי יהיו הנציגים שלה

יואב קיש: ואם אין הסכמה באופוזיציה?     

בועז טופורובסקי: אם לא יסכימו, נעשה הצבעה בתוך האופוזיציה

מיכאל מלכיאלי: אתם תרמסו את המיעוט באופוזיציה

אפרת רייטן: אל תדאג למיעוט באופוזיציה; אל תדאגו לי

אופיר כץ: אפרת, חמישה וארבעה – אתם בחוץ

רון כץ: אני יודע שכסף ציבורי זה בשבילכם הפקר, אבל אתם יודעים מה זה לתת סגן לכל סיעה? כמה כסף זה עולה לציבור?      

אופיר כץ: רון, אתה יודע שמדובר על כשבוע-עשרה ימים

רון כץ: מה זה משנה כמה זמן זה ייקח? שייקח יום אחד

רון כץ:  שקל ציבורי זה עולם ומלואו

יואב קיש: אחרי שפיזרתם הרצאות על כסף, אחרי מה שעשיתם פה, אין לכם זכות

יואב קיש:  עשיתם 22 נורבגים, כל שר יצא - - -      

קריאות: - - -     

יואב קיש: חברים, אני עוצר את הדיון

יואב קיש:  הבנתי שאין שום כוונה מצד האופוזיציה ללכת לאיזשהו מנגנון שמכבד את כל חלקי האופוזיציה

יואב קיש:  אפרת, תכף תתייחסי, וזה בסדר

יואב קיש:  כנראה נלך להחלטה שהקואליציה תשים על השולחן ותעביר אותה, לאור העמדה החד צדדית של האופוזיציה

יואב קיש:  כדי לפתור את העניין ולהגיע להחלטה, שלמה תחליף אותי

יואב קיש:  יש רשימת דוברים ונמשיך

אפרת רייטן: סליחה, חבר הכנסת יואב קיש, אני אשמח אם תישאר לשמוע את דבריי, ואחר כך, אם תרצה לצאת – רק בשביל לתת לי את הכבוד

יואב קיש: בבקשה, למרות שאת קצת מדלגת על רשימת הדוברים, כי היו לפנייך

יואב קיש:  בבקשה, אפרת

אפרת רייטן: ראשית, אני לא מסכמת כמוך את הדברים, כמו שאתה סיכמת עכשיו

אפרת רייטן:  אני חושבת שהאופוזיציה שמה הצעה על השולחן, ואותה אתם צריכים לבדוק לפני שאתם מחליטים אחרת

אפרת רייטן:  אתם רוצים להחליט אחרת ולא לקחת בחשבון את ההצעה של האופוזיציה? בסוף זאת החלטה שלכם, תראו איך אתם רוצים להיראות בחוץ

אפרת רייטן:  האופוזיציה אומרת לכם: אנחנו רוצים להציע לכם הצעה משותפת, תנו לנו את הזמן

יואב קיש: אני מוכן להצעה הזאת, בתנאי שהיא בהסכמה של כל סיעות האופוזיציה

יואב קיש:  אתם מסוגלים להגיע להסכמה של כל סיעות האופוזיציה? זה מה שאמרתי

אפרת רייטן: יואב, שמעתי מה שאמרת

אפרת רייטן:  כרגע יש הצעה על השולחן

אפרת רייטן:  אם אתם רוצים, נעשה הפסקה של חצי שעה

שמחה רוטמן: אפרת, ההצעה הזאת הייתה לפני שבוע

יואב קיש: ההצעה הזאת הייתה לפני שבוע, ולא הגעתם להסכמה בין כל סיעות האופוזיציה

יואב קיש:  מוכן לתת לכם חצי שעה

אפרת רייטן: אני מבקשת לסיים את דבריי, אולי הדברים יישמעו אחרת

אפרת רייטן:  כאשר באה הקואליציה ואומרת שהיא מנהלת את הדברים בנפרד, ברור שהמהלך שלכם לעשות הפרד ומשול נותן את אותותיו

אפרת רייטן:  אנחנו רואים את התוצאה של זה, רואים באמת מה קורה

אפרת רייטן:  אין ספק שזה מערים קשיים

אפרת רייטן:  ובכל זאת, לא ראוי להגיד שהקואליציה המתגבשת תחליט עבור חבריה

אפרת רייטן:  לגבי ההצעה, אני חושבת שההצעה של שישה-שבעה היא ראויה והוגנת על פניה, כשאנחנו מדברים עליה ובנפרד

אפרת רייטן:  לכן, גם בשיחה האישית שניהלנו בינינו – לא ידעתי שהיא תהיה על השולחן; מעתה והלאה אני אקח את הדברים בחשבון

יואב קיש: אמרתי לבועז שאני הולך להגיד כל מה שהיה

יואב קיש:  אם יש דברים אישיים, הם אישיים

אפרת רייטן: אין בעיה

יואב קיש: בגלל זה בועז בא עם תשובה מוכנה

אפרת רייטן: שוחחנו בינינו וזאת הצעה שצריך לקחת בחשבון

אפרת רייטן:  חשבנו עליה ואמרנו שעל פניה היא הגונה

אפרת רייטן:  להגיד לנו שאתם לא מוכנים לשמוע אותנו, זאת רמיסה של זכויות שיש לאופוזיציה

עידית סילמן: קחו חצי שעה, תבדקו

יואב קיש: אפרת, תודה

יואב קיש:  סיימת את זמן הדיבור

אפרת רייטן: נתת לכל האחרים לדבר על הלהט"בים ולתקוף אותנו

יואב קיש: לא, אני לא מרשה

יואב קיש:  אפרת, סיימת את זמן הדיבור

אפרת רייטן: מילה, מילה

יואב קיש: לא, את לא בזכות דיבור

יואב קיש:  אני רוצה לענות לך

יואב קיש:  על הפרק שתי הצעות לאופוזיציה: אחת, שבעה-שישה והשנייה היא הסכמה של כל סיעות האופוזיציה

יואב קיש:  אם אתם מצליחים לבוא אליי עם אחד משני הדברים האלה, בבקשה, נפתר האירוע

יואב קיש:       אני יוצא להפסקה של רבע שעה

יואב קיש:  ב-11:50 הוועדה מתכנסת

יואב קיש:  תודה

יואב קיש: אני פותח את הישיבה

יואב קיש:  בועז, אני רוצה לדעת אם הגעתם להסכמה

בועז טופורובסקי: אנחנו מחכים לתשובה אחת

בועז טופורובסקי:  כרגע יש לנו הסכמה של כולם, חוץ מאחד

יואב קיש: אתה אומר שאין לך הסכמה של כל הסיעות

בועז טופורובסקי: יש לי הסכמה של כולן חוץ מסיעה אחת

בועז טופורובסקי:  בוא נראה מה התשובה

יואב קיש: נעבור לרשימת הדוברים

יואב קיש:  רון כץ, בבקשה

רון כץ: תודה רבה, אדוני

רון כץ:  אנחנו נמצאים פה בפתחה של תקופה מאוד בעייתית למדינת ישראל

אחמד טיבי: התשובה שלי היא: תלכו לעזאזל

שלמה קרעי: אני עונה אמן

אחמד טיבי: כמו שאמרתי, תהיו קצת יותר צנועים כשאתם פונים אלינו וכשאתם מתייחסים אלינו

אחמד טיבי:  הבנת? קצת יותר צנועים

אחמד טיבי:  עוד לא אמרתי את עמדתי

רון כץ: ברשותכם, כמו שאמרתי, אנחנו נמצאים בפתחה של תקופה מאוד בעייתית

יואב קיש: סליחה, אני עוצר אותך לרגע

יואב קיש:  אני מבקש, חברים, אני לא קובע זמנים, אבל אם אני רואה שמתחילים לנצל את הזמן לשיחות, אז אקבע

יואב קיש:  בבקשה

רון כץ: אנחנו נמצאים בוועדה המסדרת ודנים בכל מיני נוסחאות כדי להסדיר דברים מאוד בעייתיים לדמוקרטיה הישראלית, ובכלל למערכת השלטון הישראלית

רון כץ:  אנחנו מדברים על הפרטה מוחלטת של השלטון הציבורי

רון כץ:  סגן שר במשרד ראש הממשלה – אני לא חושב שהציבור לא מבין אפילו את המשמעות של הסמכות שהוא קיבל

יואב קיש: אני יכול להרגיע אותך, הכול בסדר

יואב קיש:  תהיה רגוע, אל תילחץ

שלמה קרעי: תמשיכו לזלזל באינטליגנציה של הציבור

שלמה קרעי:  הציבור שלח אתכם לאופוזיציה

שלמה קרעי:  אנחנו נמנה את מי שאנחנו רוצים ואיפה שאנחנו רוצים

רון כץ: אם אני אשאל אותך מה התפקיד שלו, אתה לא תדע

יואב קיש: אני אדע בדיוק

יואב קיש:  שנית, השעון התחיל לרוץ, בבקשה

רון כץ: כמו שאמרתי, הציבור לא מבין את המשמעות של סגן השר הזה במשרד ראש הממשלה, ושבפועל הוא קיבל את המפתחות לשער בית הספר של הילדים של כולנו

רון כץ:  לא פחות ולא יותר

רון כץ:  הוא יחליט איזו דמות תיכנס - - -     

גלית דיסטל אטבריאן: אתה פשוט משקר

גלית דיסטל אטבריאן:  תוכנית גפן היא תוכנית וולונטרית

גלית דיסטל אטבריאן:  תפסיקו לשקר

רון כץ: גלית, את מבלבלת את המוח

גלית דיסטל אטבריאן: אל תסמכו על הבורות של הציבור

רון כץ: אני הייתי ראש מינהל החינוך

גלית דיסטל אטבריאן: אני מכירה את מערכת החינוך לפני ולפנים

רון כץ: אז תסבירי לי מה התפקיד

גלית דיסטל אטבריאן: אני יוצאת ממערכת החינוך

רון כץ: אם את יוצאת ממערכת החינוך, תסבירי לי איך התקן בנוי

רון כץ:  קול קורא, מעבירים תקציבים – איך זה בנוי?     

גלית דיסטל אטבריאן: גפן מעבירה

רון כץ: איך זה בנוי? למי היא מעבירה?     

גלית דיסטל אטבריאן: - - - למנהלי בתי הספר

רון כץ: את בטוחה שהיא מעבירה את זה למנהלים? גלית, אין לך מושג על מה את מדברת

רון כץ:  אין לך מושג על מה את מדברת

רון כץ:  אני באמצע זכות דיבור, ואם תרצי, תדברי אחרי זה

רון כץ:       עכשיו אני פונה ליושב-ראש שוב, אפשר לקבל את הזמן שלי?      

יואב קיש: בבקשה, הזמן שלך רץ

יואב קיש:  אם היית מתייחס לעניין - - -     

רון כץ: אני מגיע לזה

רון כץ:  כמו שאמרתי, הציבור הישראלי צריך לדעת שאבי מעוז קיבל את המפתחות למערכת החינוך

גלית דיסטל אטבריאן: שקר, שקר

רון כץ: ולאיזו תדמית הילדים שלנו ייפגשו

רון כץ:  זה מדליק פה את כולם, גלית מפחדת כי היא מבינה מה קורה כשהציבור מבין את זה

רון כץ:  גם אני במקומכם הייתי מפחד

גלית דיסטל אטבריאן: אני נראית לך פוחדת?     

שלמה קרעי: גלית, תני לו לקשקש את עצמו לדעת

שלמה קרעי:  יש לך עוד דקה

רון כץ: תודה

רון כץ:  אני מבין למה אתם פוחדים, ובצדק, כי אנחנו לא נוותר על זה ולא ניתן לכם להכניס אף אחד למערכת החינוך שלנו

רון כץ:  תסמכי עליי, אני בקשר הדוק מאוד עם ראשי ערים

גלית דיסטל אטבריאן: אני תכף נכנסת מתחת לשולחן מהפחד

רון כץ: הדבר השני שאני רוצה לומר, וזה דבר לא פחות חשוב

רון כץ:  ההצעה, כאילו תרמית, לעשות הפרד ומשול – אין הפרד ומשול באופוזיציה

רון כץ:  אנחנו כולנו הגענו להסכמה אחת, חוץ מטיבי שאיתו יש לכם דיל

רון כץ:  אין לי בעיה עם זה

מיכאל מלכיאלי: חוץ מטיבי

רון כץ: חוץ מטיבי, וזה לגיטימי

רון כץ:  הכול בסדר

משה טור פז: אתה הרי יודע שהוא עזר לכם להפיל את הממשלה

שלמה קרעי: רון, תם זמנך, תודה רבה

רון כץ: לא היה לי משפט שלם לדבר

מיכאל מלכיאלי: אתם רוב דורסני

שלמה קרעי: תם זמנך

שלמה קרעי:  גלית דיסטל, בבקשה

רון כץ: אני אגיד משפט אחרון, למה רק עם אחמד טיבי יש לכם הסדר ועם כולנו לא

רון כץ:  תודה רבה

שלמה קרעי: תם זמנך

שלמה קרעי:  גלית, בבקשה

גלית דיסטל אטבריאן: אני באמת מנסה להבין, מי הם הגייז התל אביבים, אם לא הילדים של מסעודה משדרות

רון כץ: מה זה קשור?     

גלית דיסטל אטבריאן: אל תפריע לי

רון כץ: את הפרעת לי במשך כל הדיון

רון כץ:  במשך כל הדיון את הפרעת לי

רון כץ:  לא הבנתי

שלמה קרעי: רון, אני קורא אותך לסדר פעם ראשונה

רון כץ: אין בעיה, שלמה, חופשי

רון כץ:  קראת אותה לסדר?     

משה טור פז: - - -     

שלמה קרעי: חבר הכנסת טור פז, אני קורא אותך לסדר פעם ראשונה

גלית דיסטל אטבריאן: בכל פעם שמפריעים לי, תתחיל את השעון מהתחלה

רון כץ: גלית, הבנתי שאת רוצה את הסרטון

רון כץ:  בסדר

שלמה קרעי: רון, אני קורא אותך לסדר פעם שנייה

רון כץ: שלמה, די, חאלס

רון כץ:  תראה איך היא מתנהגת ולי אתה מעיר?     

שלמה קרעי: חבר הכנסת כץ, אתה פעם שנייה

אפרת רייטן: אולי תקשיבו לדברים, אולי משהו ישתנה

שלמה קרעי: חברת הכנסת רייטן, אני קורא אותך לסדר פעם ראשונה

אפרת רייטן: אין לי בעיה

אפרת רייטן:  אתה יכול גם שלוש פעמים, אני רק מבקשת שתקשיבו

שלמה קרעי: זה כבר יגיע

שלמה קרעי:  גלית, בבקשה

גלית דיסטל אטבריאן: זה זמן הדיבור שלי כרגע

גלית דיסטל אטבריאן:  תעשה לו קריאה שלישית, אחרת אני לא אצליח לדבר

אפרת רייטן: תוציאו את כולנו

גלית דיסטל אטבריאן: אחרת אני לא אצליח לדבר

מעולם לא עשו את זה כאן, שהוציאו את כולם, חוץ מאשר לפני שנה

שלמה קרעי: חברת הכנסת דיסטל אטבריאן, רשות הדיבור שלך, בבקשה

גלית דיסטל אטבריאן: אני חוזרת ואומרת מהתחלה

גלית דיסטל אטבריאן:  התנועה הליברלית הליכודית היא זאת שעשתה מהפכה, לא רק בקרב המשוכנעים בתוך תל אביב – מצעדי הגאווה – התנועה הליברלית הליכודית היא התנועה שעשתה מטמורפוזה במדינת ישראל בעשור האחרון

גלית דיסטל אטבריאן:  אני מזכירה לכם, שרק לפני כמה שנים עברי לידר לא הצליח לכתוב שיר אהבה לגבר והתחזה לסטרייט שכותב שירי אהבה לאישה

גלית דיסטל אטבריאן:  מי שעמד בראש מדינת ישראל בזמן המהפכה הלהט"בית – אני חושבת שבישראל היא עשתה את המרחק הכי גדול - - -     

משה טור פז: אז למה מכרתם לאבי מעוז את המשרד? למה?     

גלית דיסטל אטבריאן: אני לא יכולה - - -      

משה טור פז: את שהפרעת פה לכל חבר כנסת בשנה וחצי האחרונות?     

שלמה קרעי: חבר הכנסת טור פז, אני קורא אותך לסדר פעם שנייה

גלית דיסטל אטבריאן: אני מבינה - - - שלמה, שלמה

שלמה קרעי: תנסי להתכנס לנושא שעליו אנחנו מדברים

גלית דיסטל אטבריאן: אני לא יכולה להוציא משפט

רון כץ: אני מקווה שהסיעות החרדיות שומעות את הדברים

גלית דיסטל אטבריאן: שלמה, אני אסביר לך למה הם לא נותנים, כי הזיזו להם את הגבינה

וליד טאהא: יעקב יצא, לא רוצה לשמוע, אבל מלכיאלי עושה כאילו הוא לא שומע

גלית דיסטל אטבריאן: כי הזיזו להם את הגבינה

מיכאל מלכיאלי: ווליד, אני מצפה שתענה למה ששאלו אותך

וליד טאהא: אני אענה לה עוד מעט

וליד טאהא:  כשהוא ייתן לי זכות דיבור אני אענה

משה טור פז: גם אתה תענה

שלמה קרעי: יש לך עוד חצי דקה

גלית דיסטל אטבריאן: לא הצלחתי להוציא מילה

רון כץ: גם אני לא

משה טור פז: ואת לא נתת לאפרת להוציא מילה

שלמה קרעי: חבר הכנסת טור פז, תן לה להשלים

גלית דיסטל אטבריאן: חבר הכנסת שלמה קרעי, כשאנחנו היינו פה - - -     

רון כץ: אל תנהלי אותו, גלית

יואב קיש: חבר הכנסת רון כץ, אני קורא אותך לסדר פעם שלישית

יואב קיש:  צא לחמש דקות הפסקה ותחזור

יואב קיש:       (חבר הכנסת רון כץ יוצא מחדר הוועדה)

גלית דיסטל אטבריאן: מה שקורה עכשיו, זה שהשמאל חושף את הבורות שלו, בורות איומה, סטריאוטיפית

משה טור פז: לא, כי את, את

משה טור פז:  שנה וחצי לימדת את כולנו

משה טור פז:  לא נתת לבן אדם אחד לדבר

שלמה קרעי: חבר הכנסת טור פז, צא לחמש דקות הפסקה

שלמה קרעי:       (חבר הכנסת טור פז יוצא מחדר הוועדה)

אפרת רייטן: בוא נמשיך בשפה הנהדרת הזאת

אפרת רייטן:  איזה כייף לחגוג

גלית דיסטל אטבריאן: גם אפרת נורא מפריעה

אפרת רייטן: אולי תודי, גם את, כמו שאמרו בכירי הליכוד, שזאת הייתה תקלה

שלמה קרעי: חברת הכנסת רייטן, אני קורא אותך לסדר פעם שנייה

אפרת רייטן: תגידו, זאת הייתה תקלה

אפרת רייטן:  למה אתם לא מודים בזה גם אתם? בכירי הליכוד שלא רוצים להגיד שזאת הייתה תקלה

אפרת רייטן:  תגידו, אנחנו לא רוצים את אבי

אפרת רייטן:       (חברת הכנסת אפרת רייטן מרום יוצאת מחדר הוועדה)

גלית דיסטל אטבריאן: מה שעולה בקרב הפוליטיקאים של השמאל זה תפיסת עולם רדודה, ילדותית, סטריאוטיפית, מיזוגנית, שונאת את האחר ברמות שלא ראינו

גלית דיסטל אטבריאן:  כשאני קוראת את מה שהם כותבים עלינו או על הציבור שלנו – אנחנו כולנו משיחיים, אנחנו כולנו גזענים, אנחנו כולנו כהניסטים וכולנו כמובן שונאי להט"בים

גלית דיסטל אטבריאן:  אנחנו הלהט"בים, אנחנו שולחים את הילדים שלנו לתל אביב, כמו שאנחנו שולחים אותם לצבא

גלית דיסטל אטבריאן:  אנחנו רוב העם, אנחנו העם, אנחנו המיינסטרים

גלית דיסטל אטבריאן:  כשאתם מגינים על העם מפני עצמו, יש טעות קטגוריאלית בחשיבה שלכם, והגיע הזמן שתפנימו

גלית דיסטל אטבריאן:  אף אחד, למעט כמה רחובות בתל אביב, לא מאמין לכם שאתם בעד להט"בים, לא מאמין לכם שאתם בעד זכויות נשים, לא מאמין לכם שאתם בעד זכויות אדם

גלית דיסטל אטבריאן:       אנחנו יודעים שאתם מועדון של כוח, שכל תאוותו היא לשלוט

גלית דיסטל אטבריאן:  ראינו את זה כשישבתם עם האחים המוסלמים, ואגב, לווליד טאהא מותרת דעתו

גלית דיסטל אטבריאן:  אני לא מהטהרנים ואני מאלה שהם בעד חופש הביטוי וחופש הדעות

גלית דיסטל אטבריאן:  מותרת לו דעתו

גלית דיסטל אטבריאן:  אני אתווכח איתו כמה שאני רוצה, אבל אני לא צבועה

גלית דיסטל אטבריאן:  אני לא אכניס לתוך הקואליציה שלי אנשים שבסופו של דבר המיזוגניה והלהט"בפוביה של אבי מעוז זה אבא ואימא משפחה נורמלית

גלית דיסטל אטבריאן:  לא בבית ספרי, לא מסכימה איתו

גלית דיסטל אטבריאן:  אבל זה הרבה פחות גרוע מאשר לקרוא להם סוטים ותועבה

גלית דיסטל אטבריאן:  אתם הכנסתם אסלאם פונדמנטליסטי קיצוני לתוך לב ועדת הפנים

גלית דיסטל אטבריאן:  באיזה עולם אתם מצקצקים? באיזה עולם אתם מזדעזעים? אף אחד לא מאמין לכם

גלית דיסטל אטבריאן:  המדינה לא הסתיימה ולא הגיעה לקיצה

גלית דיסטל אטבריאן:  משנת 77', בכל פעם שהימין עולה לשלטון, בא השמאל הפריווילגי, הלבן, השמאלני, זה שתקוע בתוך עצמו ולא מסוגל להכיל אף אחד

גלית דיסטל אטבריאן:  ראינו מה עשיתם לערבייה הלא נכונה, שלא הביאה לכם את הראש של ביבי

שלמה קרעי: גלית, תודה

גלית דיסטל אטבריאן: ראינו מה עשיתם לכל מי שלא עומד בדעתכם

בועז טופורובסקי: אין מצב שאת מאמינה לעצמך

גלית דיסטל אטבריאן: רק תאוות שלטון

שלמה קרעי: חברת הכנסת דיסטל אטבריאן, תודה רבה לך

גלית דיסטל אטבריאן: ובכן, מועדון הכוח הזה חלף

שלמה קרעי: חבר הכנסת אחמד טיבי, בבקשה

אחמד טיבי: תודה רבה

וליד טאהא: לפי איזה ערך אתה פועל?     

שלמה קרעי: לפי הרשימה

וליד טאהא: ד"ר אחמד לא היה באולם כשנכנסתי ונרשמתי

שלמה קרעי: בוא תסתכל, יש מנהלת לוועדה

שלמה קרעי:  תדבר איתה

וליד טאהא: עזוב, אתם עושים צחוק

וליד טאהא:  אני אתן לד"ר אחמד לדבר, אבל אתם עושים צחוק

שלמה קרעי: בוא תסתכל ברשימה

וליד טאהא: כשאני נכנסתי לאולם, ד"ר אחמד לא היה באולם

שלמה קרעי: אני לא מנהל את הרישום כאן, חבר הכנסת ווליד טאהא

וליד טאהא: גלית דיברה שמונה דקות – אני הסתכלתי על השעון - הזכירה אותי חמישים פעם, ואני צריך להגיב אחרי שכולם מסיימים לדבר?     

שלמה קרעי: חבר הכנסת ווליד טאהא, סבלנות

שלמה קרעי:  בבקשה

אחמד טיבי: אני מבקש לתת לו לדבר לפניי

וליד טאהא: לא, זה לא העניין

וליד טאהא:  גם אם הוא היה אומר לכל חבר כנסת אחר, הייתי אומר אותו הדבר

וליד טאהא:  יצא שהוא אמר אחמד טיבי

וליד טאהא:  הם עושים מה שבא להם

שלמה קרעי: חבר הכנסת ווליד טאהא, במקום לצעוק תבוא לכאן ותראה את הרשימה

וליד טאהא: לא צעקתי

וליד טאהא:  אני מעיר לך שיש כבוד כלפי חברי כנסת

וליד טאהא:  אני נכנסתי לאולם הוועדה

שלמה קרעי: חבר הכנסת ווליד טאהא, אני קורא אותך לסדר פעם ראשונה

וליד טאהא: על מה? על מה אתה קורא אותי לסדר?     

שלמה קרעי: כי אתה מפריע למהלך הדיון

שלמה קרעי:  יש פה רשימה, ואני פועל לפי הרשימה

וליד טאהא: אני מפריע לך למהלך הדיון? אז תעשה דיון מכבד

שלמה קרעי: חבר הכנסת טיבי, בבקשה

אחמד טיבי: תודה רבה

אחמד טיבי:  הייתי בהפגנה מול משרד העבודה והרווחה, הפגנה של מטפלים ומטפלות במוסדות לבעלי צרכים מיוחדים

אחמד טיבי:       בישיבה האחרונה שדנה בנושא של חלוקת ועדות וסגנים, הודעתי בשם סיעת חד"ש-תע"ל שאני לא מעוניין בסגן זמני, ואפילו הצבעתי נגד בישיבה הקודמת

אחמד טיבי:  אבל יש מי שיש להם שמיעה סלקטיבית, והם רוצים לשמור על ספין

אחמד טיבי:  ובכן, אני מודיע שוב, שהודעתי גם לקואליציה וגם לאופוזיציה, שחד"ש תע"ל לא רוצה סגן זמני

אחמד טיבי:  במקום זה היא רוצה שני חברים בוועדת הכספים, גם הזמנית וגם הקבועה

אחמד טיבי:  בוועדה הזמנית לא קיבלנו

אחמד טיבי:  זאת המטרה שלנו, ואני שם אותה על השולחן

אחמד טיבי:       שנית, נאמר לי על ידי חברת הכנסת רייטן, סגנית המשנה לממלא מקום יושב-ראש האופוזיציה, שיש הצעה של שבעה-שישה – שבעה סגנים לקואליציה ושישה סגנים לאופוזיציה

אחמד טיבי:  זה אומר כל הסיעות, ואין לי מניעה

אחמד טיבי:  אמרתי לה אהלן וסהלן

אחמד טיבי:  חוץ מזה אין לי שום דרישה, ולכן הטענות של האנשים שיושבים שם מלאי תסכול, הן לא לעניין

אחמד טיבי:  תודה רבה

שלמה קרעי: תודה, חבר הכנסת טיבי

שלמה קרעי:  אגב, אני רוצה להבהיר משהו בקשר להצעה של השבעה-שישה

אחמד טיבי: אני מסכים לשישה-שבעה

שלמה קרעי: הבנתי

שלמה קרעי:  כדי שנעביר הצעה כזו לא מספיק לנו רוב רגיל בוועדה, ולכן אנחנו לא מעבירים אותה בהצבעה רגילה

שלמה קרעי:  צריכים רוב של שלושה רבעים מחברי הוועדה המסדרת

שלמה קרעי:  אם בועז טופורובסקי מתנגד וכל יתר הסיעות בקואליציה ובאופוזיציה מסכימות להצעה ההוגנת הזאת, של שישה ושבעה - -     

אחמד טיבי: של אפרת רייטן

שלמה קרעי: - - של אפרת רייטן

שלמה קרעי:  שבה לכל סיעה יש נציג, אנחנו מוכנים להצביע, אם אתם מגיעים להסכמה כזאת ביניכם, בלי בועז טופורובסקי

רון כץ: שלמה, היא לא פה והיא גם לא הציעה את זה

רון כץ:  צריך לשאול אותה

שלמה קרעי: היא הציעה את זה בשיחה

אחמד טיבי: היא אמרה לי שזאת הצעה שלה

רון כץ: בוא נקרא לה

אחמד טיבי: עכשיו היא אמרה לי

רון כץ: אני מבקש לקרוא לה

שלמה קרעי: היא אמרה קודם ליואב קיש – אולי לא היית כאן – שהוא הוציא את השיחה בינינו, ונכון, זאת הייתה השיחה בינינו

שלמה קרעי:  זה מה שהיא הציעה ליואב קיש בשיחת טלפון

שלמה קרעי:  אבל בועז וכל החבורה לא רוצים להעביר שלטון בדרך מסודרת

שלמה קרעי:  הם מנסים למנוע חקיקה של ממשלה וכנסת נבחרת ברוב מוחץ, ששלח אתכם לירכתי האופוזיציה

שלמה קרעי:  אתם מתעקשים לאחוז בקרנות המזבח, אבל לא לעולם חוסן

משה טור פז: בינתיים אין פה ממשלה כי אתם לא מצליחים להרכיב אותה

משה טור פז:  אפילו יושב-ראש לא הצלחתם להחליף

שלמה קרעי: אנחנו רוצים ממשלה שתושבע בחנוכה, כדי שהנס יהיה כפול ומכופל

שלמה קרעי:  הגבורה היהודית תנצח באופן סמלי

משה טור פז: כי כל הגבורה אצלך, שלמה קרעי

שלמה קרעי: תרשום לפניך את השבעת הממשלה בחנוכה, בעזרת ה'

משה טור פז: מתי בחנוכה? בנר ראשון או בנר שמיני?     

בועז טופורובסקי: רק אחרי הגמר של המונדיאל

שלמה קרעי: חבר הכנסת ווליד טאהא, בבקשה

וליד טאהא: תודה רבה

וליד טאהא:  אתייחס בקצרה לבדיחה של סגני יושב-ראש הכנסת – שניים, ארבעה, שישה, שמונה שישה עשר – זה כבר לא רלוונטי

וליד טאהא:  כל רצונכם הוא להסדיר את העניינים כדי להעביר חבילת התחייבויות שנתתם לסמוטריץ' ואחרים

שלמה קרעי: טוב מאוד

וליד טאהא: כן, טוב מאוד

וליד טאהא:  שעתידים להרע לכל אזרחי המדינה

וליד טאהא:  לא משנה מה תהיה הבדיחה שלכם, אנחנו לא חלק מהבדיחה הזאת

וליד טאהא:       חברת הכנסת גלית דיסטל הזכירה אותי יותר מפעם אחת, ולא הצלחתי להבין אם היא מתלוננת על הדעות שלי, או מגינה על דעותיו של אבי מעוז

וליד טאהא:  בהזדמנות היא תגיד מה היא בדיוק – האם היא מתלוננת על הדעות שלי או באה - - -     

גלית דיסטל אטבריאן: אתה חייב לי חוב, הבטחת תשובה לשאלה

וליד טאהא: אני עונה, אני עונה בשאלה

גלית דיסטל אטבריאן: דעתך על הלהט"ב

וליד טאהא: רגע, היושב-ראש

שלמה קרעי: חברת הכנסת דיסטל אטבריאן

וליד טאהא: אני בזכות דיבור

שלמה קרעי: אני מעיר לה, אני מעיר לה

שלמה קרעי:  חברת הכנסת אטבריאן

וליד טאהא: חברת הכנסת גלית, לא הבנתי, האם את מתלוננת על הדעות שלי או את מגינה על דעותיו של אבי מעוז?     

גלית דיסטל אטבריאן: אני מתלוננת על הצביעות של החברים שלך

בועז טופורובסקי: שלך? שלך אנחנו מבינים

וליד טאהא: התשובה לא לעניין

וליד טאהא:  או שאת באה בטענות אליי, על הדעות שלי, או שאת מגינה על דעותיו של האיש

גלית דיסטל אטבריאן: אני מתנגדת באופן נחרץ לדעותיו של אבי מעוז בנושא הלהבט"בים, ולדעותיך הרבה יותר

משה טור פז: אז למה נתת לו את התפקידים שנתת לו? למה סגן שר?      

וליד טאהא: אני רוצה לומר, שהלוואי שהסוגיה של הלהט"ב הייתה הבעיה היחידה

וליד טאהא:  אני מאוד מצר על כך שבגוש האחר – אני לא יודע אם הוא מחנה, גוש, רסיסי מפלגות, מה שאתם רוצים – בגוש האחר תפסו נושא קטן אחד והזניחו נושאים הרבה יותר חשובים ומסוכנים ממנו

וליד טאהא:       אבי מעוז ומפלגתו, שלושת אלה, מפלגה כהניסטית, מסוכנת, גזענית, מסיתה כל הזמן לא רק נגד האזרחים הערבים אלא גם נגד אזרחים יהודים שלא מסכימים עם הדעות שלהם, עתידים אוטוטו לקבל תפקידים, שרים; עתידים להחליט על עתיד האזור

וליד טאהא:  לא רק היחסים הפנימיים בתוך המדינה יהיו בסכנה חמורה

יואב קיש:  מה אתה אומר? היהודים עתידים להחליט על גורל המדינה היהודית – קטסטרופה

אפרת רייטן: השאלה איזה יהודים

אפרת רייטן:  לא רק מינוי יהודי, זה לא מספיק

וליד טאהא: אתה, היושב-ראש, נכנס לדברים של חבר כנסת שנתת לו זכות דיבור

שלמה קרעי: קדימה, תמשיך

וליד טאהא: תתאפק קצת ותשמע עד הסוף

שלמה קרעי: יש לך חצי דקה לסיום

וליד טאהא: הבדיחה של הסגנים באה להסדיר את הנושא שאני מדבר עליו

וליד טאהא:  אתם רוצים להעביר את המינהל האזרחי לידיו של אדם מורשע; הולכים להיות שרים בממשלה הבאה, שמורשעים בבתי משפט

וליד טאהא:  שרים מורשעים בבתי משפט ומואשמים בטרור הולכים להיות שרים בכירים בממשלה

וליד טאהא:  לא רק השלום הפנימי בתוך המדינה יהיה על כף השטן, אלא השלום האזורי יהיה גם על כף השטן

וליד טאהא:  באים ונתפסים לסוגיה, כולל הגוש האחר הזה, שגלית רוצה שדווקא ייאחזו בה ורק בה

גלית דיסטל אטבריאן: אני? הם לא מפסיקים לדבר על זה

וליד טאהא: נוח לה ונוח לאחרים להציג את הבעיה כבעיית להט"ב

גלית דיסטל אטבריאן: מי שמציף את זה, אלה החברים שלך

וליד טאהא: הלוואי שהבעיה הייתה אך ורק בעיית להט"ב

וליד טאהא:  יש בעיה של חיי אדם

וליד טאהא:  מפקידים את ביטחון הפנים  - ביטחון לאומי יקראו לו – בידי אדם מורשע, שנגדו הוגשו למעלה מחמישים כתבי אישום

שלמה קרעי: תודה, הבנו את הנקודה

וליד טאהא: הוא הורשע ביותר משבעה מהם

שלמה קרעי: חבר הכנסת ווליד טאהא, תודה רבה

וליד טאהא: אדם אחר הולך להיות מופקד על תפקיד בכיר מאוד

וליד טאהא:  הוא הואשם בטרור ואתם מדברים על סוגיית להט"ב

שלמה קרעי: חבר הכנסת ווליד טאהא, אני קורא אותך לסדר פעם שנייה

שלמה קרעי:  תודה רבה

גלית דיסטל אטבריאן: הוא עדיין לא ענה לי על השאלה

וליד טאהא: תגיד את השלישית ואני אצא

גלית דיסטל אטבריאן: ווליד, אני רק אומרת שאתה חייב לנו תשובה ציבורית מה דעתך על סוגיית הלהט"ב

שלמה קרעי: חברת הכנסת גלית, תודה

וליד טאהא: אני אענה לה? היא שאלה

שלמה קרעי: לא

שלמה קרעי:  אני מסכים עם חלק מהדברים שאמרת

שלמה קרעי:  למה אני מסכים? שגוש השינוי, שקראת לו רסיסי מפלגות, שמסוכסכים בינם לבין עצמם, באמת אין להם מה להגיד כמעט על שום דבר

שלמה קרעי:  לא על הכלכלה הכושלת, לא על הביטחון שנרמס

משה טור פז: - - - וישראל כץ, בוא נראה מה הם חושבים

אפרת רייטן: יושב בתפקיד היו"ר - - -      

משה טור פז: איפה דוד ביטן?     

שלמה קרעי: חברת הכנסת אפרת רייטן, אני קורא אותך לסדר פעם ראשונה

אפרת רייטן: בשביל מה זה טוב?     

שלמה קרעי: קורא אותך לסדר פעם שנייה

משה טור פז: תקרא לביטן, תקרא לו

שלמה קרעי: קורא אותך לסדר פעם שנייה

שלמה קרעי:  לא מדברים על שום דבר איך השאירו את המדינה הזאת

שלמה קרעי:  אנשים לא גומרים את החודש

אפרת רייטן: בוא תסתכל על האבטלה

שלמה קרעי: תשלומי המשכנתאות

אפרת רייטן: בוא תסתכל על הגירעון

שלמה קרעי: אני קורא אותך לסדר פעם שלישית

שלמה קרעי:  בבקשה, לצאת לחמש דקות

אפרת רייטן: זאת הייתה פעם שנייה

אפרת רייטן:  דילגת על שנייה

שלמה קרעי: לא, אני קראתי פעם שנייה

אפרת רייטן: תשאל את נועה

שלמה קרעי: אז פעם שנייה ופעם שלישית

שלמה קרעי:  החוצה, תודה

אפרת רייטן: כמה זמן אתה נותן לי עכשיו?     

שלמה קרעי: חמש דקות הפסקה

שלמה קרעי:       (חברת הכנסת אפרת רייטן מרום יוצאת מחדר הוועדה)

שלמה קרעי: באמת, אין להם שום דבר לומר על כל הסוגיות הבוערות, על האדמה החרוכה שהשאירו לנו בשנה וחצי האחרונות, אז הם מוצאים איזה נושא להסיט אליו את סדר-היום הציבורי

שלמה קרעי:  אגב, ווליד, הזכרת לי משהו

שלמה קרעי:  דיברת על השר לביטחון לאומי, שהולך בעזרת ה', להחזיר יחד עם הממשלה המתרקמת את הביטחון ברחובות, בערים המעורבות

משה טור פז: בוא נראה

משה טור פז:  אל יתהלל חוגר כמפתח

שלמה קרעי: הזכרת לי את החייל שהשתחרר אתמול מהמעצר, ואני רוצה לברך אותו על כך

שלמה קרעי:  לברך את זה שקיצרו את העונש שלו

שלמה קרעי:  לא הגיע לו שום עונש

וליד טאהא: לברך את מי? את השר המיועד או את החייל שהשתחרר?     

שלמה קרעי: אנרכיסטים, אנרכיסטים פורעי חוק שבאים להפריע ללוחמים שלנו

וליד טאהא: את מי אתה מברך?     

שלמה קרעי: אני קורא אותך לסדר

וליד טאהא: אני שואל אותך, אתה מברך

שלמה קרעי: תן לי להשלים את הדברים שלי

שלמה קרעי:  אנרכיסטים שמאלנים שבאים להפריע לחיילים, ללוחמים שלנו במילוי תפקידם, שלא יצפו שהחיילים שלנו יסתמו את הפה

שלמה קרעי:  יגידו להם מה שירצו

שלמה קרעי:  אנרכיסטים צריכים להיות רחוקים מלוחמי צה"ל

שלמה קרעי:  אם רוצים צה"ל לא פוליטי, שלא יבוא להפגין מולו

וליד טאהא: אתה יודע, מרבית התיקים של השר המיועד היו בעימותים עם שוטרים

שלמה קרעי: אם כך, הוא מכיר טוב את השטח ואפשר לסמוך עליו - - -     

וליד טאהא: אוקיי, הוא ידע - - - והכיר טוב את השטח

וליד טאהא:  וואלה פאדיחה

משה טור פז: זה נכון, הוא מכיר מצוין את המשטרה

חנוך דב מילביצקי: תודה, אדוני היושב-ראש, אני מסכים עם חבר הכנסת טאהא בדבר אחד, סוגיית הלהט"ב היא אכן סוגיה חשובה, אבל היא ממש ממש לא חזות הכול

חנוך דב מילביצקי:  מי שישב בערב הבחירות וכסס ציפורניו בציפייה דרוכה שבל"ד תעבור את אחוז החסימה - -      

רון כץ: חנוך, זה לא נכון

חנוך דב מילביצקי: - - לא יטיף לי או לחבריי לקואליציה המתרקמת דבר על שותפים קואליציוניים

חנוך דב מילביצקי:  המלחמה הזאת נגד הקשר של עם ישראל לארץ ישראל, ליהדות, לתורת ישראל – היא לא מקרית

חנוך דב מילביצקי:  הבן שלי לומד בחינוך הממלכתי בפתח תקווה בכיתה ח'

חנוך דב מילביצקי:  החליט מי שהחליט שהשנה הכיתה שלו לא לומדת תנ"ך

חנוך דב מילביצקי:  לא שאלו, לא אמרו, אלא הורידו את לימודי התנ"ך, וזה לא סתם

חנוך דב מילביצקי:  כי כוהני הפרוגרס, שאתם הכנסתם בקדנציה שלכם למשרד החינוך, מתרכזים בדיוק בדבר הזה

משה טור פז: אין לזה קשר

משה טור פז:  אם היית מבין משהו בחינוך - - -      

חנוך דב מילביצקי: אתה לא תגיד לי מה אני מבין ומה אני לא מבין

חנוך דב מילביצקי:  אתה לא, אתה לא

חנוך דב מילביצקי:  ראינו בדיוק מה עשית

חנוך דב מילביצקי:  הכיפה שעל ראשך לא גורמת להבין דבר, ואתה לא תסביר

שלמה קרעי: חבר הכנסת טור פז, קשה לך לשמוע, האמת כואבת

חנוך דב מילביצקי: קשה לך לשמוע ואתה תקשיב או תצא החוצה

משה טור פז: אני אקשיב

חנוך דב מילביצקי: לכן, הדבר הזה הוא לא התמקדות סתם אלא הקשר לתנ"ך, לתורה והטרגוט נגד כל מי שמדבר על תורת ישראל ועל השורשים פה, הוא מכוון מתוך כוונה לנתק אותנו מהזיקה, מהשורש שמחזיק אותנו פה

חנוך דב מילביצקי:  בלי התורה ובלי הקשר ההיסטורי לארץ ישראל, אין מה לעשות כאן

חנוך דב מילביצקי:  והם יודעים את זה, אנשי הפרוגרס, ולכן הם מכוונים לשם

חנוך דב מילביצקי:  אני מעדיף אלף אבי מעוזים עם כל מה שהם מביאים על האנשים שלכם

משה טור פז: שיהיה לך בהצלחה עם זה

שלמה קרעי: חבר הכנסת יעקב אשר – לא כאן

שלמה קרעי:  חבר הכנסת משה טור פז, עכשיו אתה ברשות דיבור

וליד טאהא: כשגלית התחילה לדבר על להט"ב, יעקב ברח

גלית דיסטל אטבריאן: ווליד, אתה חייב לעם ישראל תשובה

שלמה קרעי: חבר הכנסת בועז ביסמוט, יש לך מה להוסיף לדיון שלנו?     

בועז ביסמוט: אני מקשיב בהנאה רבה לדיון הזה, אני חייב להודות, וקודם כול אני מסתכל על חבריי לגוש – איך קראת להם? שרידים? שברים?      

וליד טאהא: תגיד אתה מה אתה חושב עליהם

בועז ביסמוט: הם יודעים טוב מאוד מה אני חושב, אבל לא חשוב מה אני חושב

בועז ביסמוט:  אני חושב שהם לא הבינו מה הציבור חושב

וליד טאהא: אתה חושב שאני נותן הכשר

בועז ביסמוט: גם אליך אני אגיע תכף

בועז ביסמוט:  יש דבר אחד, אי-אפשר לכנות את עצמכם – הגעתי קצת לקראת הסיום, ופספסתי את ההתחלה – להשתייך למחנה נאור, למחנה דמוקרטי, וכמה שבועות אחרי בחירות, אחרי, כפי שאמר היושב-ראש, לא הפסדתם, הובסתם, לבוא לכאן בסוג של התנשאות כזאת ולהסתכל עלינו

בועז ביסמוט:  אם התוצאות שלכם, כאשר הייתם - - -     

אחמד טיבי: לא רק עליכם הם מתנשאים

אחמד טיבי:  הם רוצים ערבים כנועים שיעבדו אצלם

וליד טאהא: אגב, ד"ר אחמד, שני הצדדים מתנשאים עלינו, לא רק צד אחד

וליד טאהא:  שלא יבין מי שיבין, שצד אחד מתנשא עלינו

וליד טאהא:  שניהם מתנשאים עלינו

אחמד טיבי: יש צד אחד שלא טוען שהוא בסדר, אבל יש צד שני - - -      

מיכאל מלכיאלי: ההתנשאות של יש עתיד על אחמד טיבי מקוממת

מיכאל מלכיאלי:  אנחנו פה להגן עליך

וליד טאהא: מלכיאלי, אתה שמעת את גלית או לא שמעת את גלית?     

מיכאל מלכיאלי: אנחנו לא מוכנים שזה יקרה

וליד טאהא: למה אתה שותק? תביע דעה, מה אתה חושב על מה שאמרה גלית

מיכאל מלכיאלי: אנחנו פה להגן עליך, לא יכול להיות

וליד טאהא: תענה לה, היא מחכה לתשובה ממך

גלית דיסטל אטבריאן: ווליד, אני אגיד לך מה ההבדל

גלית דיסטל אטבריאן:  אנחנו שמרנים, אנחנו באמת שמרנים, ובתוך השמרנים - - -     

וליד טאהא: מי זה אנחנו? את ומלכיאלי?     

גלית דיסטל אטבריאן: כן, כן, כולנו ביחד

גלית דיסטל אטבריאן:  אתם בגוש שהוא נאור, ליברלי, דמוקרטי

גלית דיסטל אטבריאן:  אני לא מבינה מה עשית שם

רון כץ: הינה, את רואה, הוא היה ועשה דברים טובים

וליד טאהא: זה לא או-או, גלית

גלית דיסטל אטבריאן: דבר והיפוכו, זה דבר והיפוכו

וליד טאהא: תבינו משהו יפה, שכלל את כולם

יואב קיש: חברים, אני מבין שלא הצלחנו לקבל הסכמות מהאופוזיציה

קריאה: לא, דווקא יש

וליד טאהא: אבל חבר הכנסת בזכות דיבור

בועז ביסמוט: הקשבתי לכם בעניין וזה מסוג הוויכוחים שבהם אני מאחל הצלחה לשני הצדדים

בועז ביסמוט:  רק להגיד, קצת צניעות לא תזיק לכם בטח כמה שבועות אחרי הבחירות שבהן הובסתם

בועז ביסמוט:  זה הכולא

יואב קיש: אני חוזר לדיון

יואב קיש:  האופוזיציה יצאה לנסות להגיע לאחת משתי הסכמות: האחת, מינוי של שבעה-שישה בהסכמה רחבה כדי שתהיה נציגות לכל סיעה; השנייה, להגיע להסכמות בין כל סיעות האופוזיציה

יואב קיש:  אני מבין שיש לכם אופוזיציה בתוך האופוזיציה ולא הצלחתם להגיע להסכמות

רון כץ: לא, לא

רון כץ:  הצלחנו

יואב קיש: הצלחתם?     

רון כץ: הצלחנו

יואב קיש: יש פה נציגים של כל הסיעות, אז מה ההצעה?     

אחמד טיבי: בשם מי אתה מדבר?     

רון כץ: אני מדבר בשם האופוזיציה, בשם בועז

רון כץ:  אני מעלה את ההצעה, ואם תתנגד – תתנגד

יואב קיש: לא, זאת לא הצעה

יואב קיש:  אמרת שיש לכם הסכמות של כולם

אחמד טיבי: האם פניתם אליי? האם פניתם אליי? 

יואב קיש: אמרת שיש לך הסכמות של כולם

רון כץ: הוא אמר עכשיו לפרוטוקול שהוא מוותר על סגן, הוא לא רוצה סגן

רון כץ:  הוא אמר את זה לפני עשר דקות

רון כץ:  עכשיו הוא אמר את זה, נכון?     

מיכאל מלכיאלי: זאת ההתנשאות שדיברנו עליה

משה טור פז: מלכיאלי, באמת, סגרתם דיל עם טיבי - - -     

רון כץ: יואב, אני אגיד לכם מה - - - ואם הוא לא יסכים, הוא לא יסכים

יואב קיש: לא, אין דבר כזה

יואב קיש:  אני רציתי הסכמה של כסיעות

רון כץ:  יש לנו הסכמה של כל הסיעות מלבד ד"ר טיבי

יואב קיש: אז האופוזיציה לא הגיעה להסכמה

רון כץ: הוא אמר שהוא מוותר על הסגן לפני עשר דקות

יואב קיש: בוא נשמע אותו, בבקשה

אחמד טיבי: אמרתי כבר בישיבה האחרונה, היושב-ראש, שאנחנו לא מעוניינים בסגן זמני, ואנחנו רוצים שני מקומות בוועדת הכספים הזמנית

אחמד טיבי:  לא קיבלנו

אחמד טיבי:  אנחנו שואפים לקבועה, ונקבל

אחמד טיבי:  אפרת הציעה שבעה לקואליציה ושישה לאופוזיציה, כלומר כל הסיעות

אחמד טיבי:  אין לנו מניעה בחד"ש-תע"ל

יואב קיש: אתם נותנים לו מקום בוועדת כספים על חשבון מישהו מהסיעות?     

רון כץ: אנחנו נדבר אחרי זה על ועדות

רון כץ:  כרגע אנחנו מדברים על היו"רים

יואב קיש: אבל הוא מציע לך הצעה

יבגני סובה: מה זה קשור אליך?     

יואב קיש: 	אני ממשיך

יואב קיש:  מכיוון שאין הסכמות באופוזיציה - - -     

רון כץ: יואב, הוא אומר לך שהוא מוותר על סגן

יואב קיש: לא, הוא לא אמר לי את זה

יואב קיש:  הוא אמר לי משהו קצת יותר

יואב קיש:  תקשיב, תכבד

יואב קיש:  אתה יודע מה? תלמד להקשיב

רון כץ: אין בעיה, אני מקשיב

רון כץ:  אני אומר לך שמבחינתנו, אנחנו רוצים לחזור לארבע-שלושה

רון כץ:  אם יש לכם הסדר רק עם ד"ר טיבי, זה בסדר

רון כץ:  שישמעו את זה סמוטריץ' וכולם

יואב קיש: אין לנו הסדר עם טיבי

יואב קיש:  אני מבין שיש אופוזיציה לאופוזיציה ואתם רוצים לדרוס

יואב קיש:  כמו שדרסתם כשהייתם בקואליציה את האופוזיציה, עכשיו האופוזיציה רוצה לדרוס את האופוזיציה שלה

יואב קיש:  אנחנו את זה לא ניתן לכם

גלית דיסטל אטבריאן: אנחנו נשמור על זכויות האופוזיציה

אחמד טיבי: כשאני אומר שאני מזמן אמרתי שאני לא מסכים לסגן זמני, איך אתה אומר?      

רון כץ: זה מה שאמרתי לו, הוא לא שומע את זה

רון כץ:  הינה, הוא אומר, הוא לא רוצה סגן זמני

רון כץ:  הוא איתנו באותה הצעה

רון כץ:  אנחנו באותה הצעה של ארבעה-שלושה, יחד עם טיבי

אחמד טיבי: לפרוטוקול מהיום ועד לסוף הקדנציה, אני בחיים לא מוכן לקבל הוראות מכם, הבנת?      

רון כץ: בסדר גמור

רון כץ:  מצוין

אחמד טיבי: אני מייצג את חד"ש-תע"ל, אביא אביא לחד"ש-תע"ל את החבילה

משה טור פז: זה בסדר, אתה מקבל הוראות מביבי

משה טור פז:  זה בסדר

אחמד טיבי: תסתום את הפה

משה טור פז: סליחה? תסתום אתה את הפה

משה טור פז:  תסתום אתה את הפה

אחמד טיבי: תסתום את הפה

אחמד טיבי:  צבוע

אחמד טיבי:  אתם חבורה של צביעות

אחמד טיבי:  אתם רוצים ערבים כנועים; אתם רוצים ערבים שעובדים אצלכם ואתם הורגים פלסטינים כל יום

משה טור פז: תסתום אתה את הפה

משה טור פז:  אין לך זכויות - - -     

אחמד טיבי: כל יום אתם הורגים פלסטינים, ממשלת השינוי

אחמד טיבי:  אתם רוצים ערבים שעובדים אצלכם- - - תחפשו ערבים אחרים, לא אני

אחמד טיבי:  הוא יסתום את הפה - - - אתה מדבר אליי, תדבר אליי בכבוד, אחרת תסתום את הפה

משה טור פז: אין לך פה זכויות יתר

שלמה קרעי: עם כל הכבוד לדוקטור, לפחות הוא לא קרא לך אידיוט

שלמה קרעי:  ללוחם בצה"ל הוא קרא אידיוט

יואב קיש: משניכם אני מבקש לשמור על השיח

יואב קיש:  ההתפרצות הזאת לא ראויה מאף אחד מכם, ואני מבקש לא להשתמש פה בביטויים לא ראויים

רון כץ: הוא אמר שהוא לא רוצה סגן

יואב קיש: אתה לא בזכות דיבור

רון כץ: טוב, יש הצעה

יואב קיש: אני שמעתי היטב מה ששמע אחמד טיבי ומה שהוא אמר לך בצורה מאוד ברורה, זה שהוא מוכן לסחור בסגן תמורת חבר בוועדת הכספים

יואב קיש:  אתה לא ענית לו על זה, אז הוא לא מוכן לתת לך את זה

רון כץ: לא, לא, זה לא נכון

רון כץ:  הינה אני אומר, אנחנו נדבר על הוועדות בנפרד

רון כץ:  הוא לא רוצה סגן, אנחנו בהצעה אחת

יואב קיש: תן לו עכשיו את המקום - - -     

רון כץ: אתה מנהל את האופוזיציה? הוא אומר שהוא לא רוצה סגן

יואב קיש: אני לא מנהל

יואב קיש:  אני רוצה  להגיע להסכמה

רון כץ: יואב, אתה מייצג את טיבי?     

יואב קיש: לא

רון כץ: הינה, הוא אומר לך שהוא לא רוצה סגן

יואב קיש: אני מייצג את האופוזיציה, שדורסת אותה הקואליציה

רון כץ: מי? אבל הוא אומר שהוא לא רוצה סגן

יואב קיש: אני לא מוכן שהקואליציה תדרוס את האופוזיציה

רון כץ: אתם סתם מתבלבלים ביניכם

רון כץ:  הוא לא רוצה סגן

אחמד טיבי: נכון, לא רוצה

רון כץ: הינה, הוא לא רוצה

רון כץ:  הוא אומר שהוא לא רוצה, אז יש לנו הצעה

רון כץ:  יואב, הוא אומר את זה עוד פעם

רון כץ:  לפרוטוקול, יש הצעה של כולנו

יואב קיש: לא, אין כזאת הצעה

רון כץ: הינה, הוא אומר

רון כץ:  הוא אומר שהוא איתנו

רון כץ:  תשמע

משה טור פז: נו, הוא לא רוצה סגן

רון כץ: הוא אומר שהוא לא רוצה סגן

אחמד טיבי: אני דיברתי עברית

אחמד טיבי:  לא רוצה סגן, רוצה ועדת כספים

יואב קיש: אתה לא מקשיב לסוף דבריו

יואב קיש:  תן לו בן אדם בכספים ונגמור את האירוע

רון כץ: על ועדות אנחנו נדבר אחרי זה, וזה לא קשור אליך, יואב, עם כל הכבוד

רון כץ:  הוא אומר שהוא לא רוצה סגן

יואב קיש: טיבי, תגיד לו: אני רוצה סגן, כדי שהוא יבין, אלא אם אתה נותן לי בן אדם בכספים

יואב קיש:  זה מה שאתה אומר?     

אחמד טיבי: לא

אחמד טיבי:  אם מדברים על אופוזיציה, תבואו לקראתנו

אחמד טיבי:  נכון, לא רוצה סגן, אני רוצה שניים בכספים לחד"ש-תע"ל

יואב קיש: תן לו עכשיו ונגמר הסיפור

רון כץ: יואב, אני אומר שוב, על ועדות נדבר בנפרד

אחמד טיבי: זה רק זמני

רון כץ: טיבי, תגיד אתה

רון כץ:  אנחנו רוצים להציע עכשיו הצעה של ארבעה-שלושה

רון כץ:  אתה מוכן לזה או שאתה איתם?     

יואב קיש: אתה מוכן לארבעה-שלושה?     

אחמד טיבי: שבעה-שישה

רון כץ: אוקיי, אז הוא איתכם

רון כץ:  כולנו פה אחד חוץ מטיבי

אחמד טיבי: זאת הצעה של רייטן

רון כץ: אין לי בעיה, בסדר גמור

יואב קיש: אתה דורס את רייטן

וליד טאהא: אני נגד ההצעה של רייטן

וליד טאהא:  אני נגד

וליד טאהא:  לא נשתף פעולה עם שום דבר שיעשה לכם את העבודה מהדברים האיומים שעושים - - -     

יואב קיש: אני עובר עכשיו לקרוא החוצה

יואב קיש:  מעכשיו אני זורק החוצה

יואב קיש:  הבא שמפריע עף החוצה

וליד טאהא: עף או שאתה עושה תהליך של קריאות?     

יואב קיש: קריאה ראשונה לווליד טאהא

וליד טאהא: למה עף? יוצא

יואב קיש: קריאה שנייה לווליד טאהא

אופיר כץ: ווליד אמר שהוא מתנגד לכל הצעה

אופיר כץ:  זה עוד גורם באופוזיציה שמתנגד

יואב קיש: בסדר, מתנגד

יואב קיש:       אתה רוצה משהו, יעקב?     

אני לא רוצה להציע הצעה, אני רק רוצה לומר דבר אחד, שאנחנו משתדלים לעשות פה דבר שבאמת יהיה מקובל על כל חברי האופוזיציה ועל כל חברי הקואליציה, בניגוד למה שהם עשו, כשהם קבעו לנו וניסו לסכסך בינינו

 אנחנו לא מייצגים אף רשימה, ותאמין לי, אחמד יודע לייצג את עצמו מצוין, גם בעברית

רון כץ: זה לא כל האופוזיציה, זה מה שאני אומר

יואב קיש: רון כץ, קריאה ראשונה

יואב קיש:  אתה צועק ומפריע

אל תפריע לי

 אני חושב שהיושב ראש הזמני הגיע בג'נטלמניות

 הוא אמר לכם, חברים, תבואו להסכמה

 הוא הסכים להצעתה של רייטן, ומדובר באמת להתחיל את המוסד הזה שנקרא יושב-ראש הכנסת והסגנים בצורה מסודרת, כשלכולם יש את הייצוג שלהם

 אני חושב שההתערבות שלכם – ככה עשיתם כשהייתם בקואליציה והתערבתם לנו פנימה

 אנחנו לא מתערבים; אנחנו באים ואומרים – לכולם

 תודה רבה

יואב קיש: לאור אי ההסכמות שיש בין כל סיעות האופוזיציה, ההצעה שלנו היא זאת: ימונו זמניים – שלושה חברים - - -     

רון כץ: יש הסכמות של כולנו

יואב קיש: קריאה שנייה לרון כץ

יואב קיש:  רון, בקריאה הבאה אתה יוצא החוצה

יואב קיש: ההצעה של סיעות הקואליציה לתקופה זמנית בלבד, לאור סירוב האופוזיציה, ומדובר על סגנים זמניים בלבד: ימונו שלושה מסיעות הקואליציה, שניים מהליכוד, אחד מש"ס, ואני כבר אומר שאחד מהליכוד אנחנו ניתן ליהדות התורה

יואב קיש:  אלה השלושה

יואב קיש:  מהאופוזיציה נמנה אחד מהמחנה הממלכתי וכל עוד מכהן מיקי כיו"ר הכנסת, התוצאה תהיה שלושה-שניים

יואב קיש:  ברגע שמיקי יוחלף, נמנה סגן נוסף מיש עתיד במקומו

יואב קיש:  זאת ההצעה, ולפני שאני עובר להצבעה, האם מישהו רוצה להתייחס? בבקשה, יבגני

יבגני סובה: תודה, אדוני היושב-ראש

יבגני סובה:  קודם כול, אני מגנה אמירות של חבר הכנסת טיבי

יבגני סובה:  אתה ותיק, עשרים שנה פה, ואתה אומר לחבר כנסת תסתום את הפה? זה לא מקובל

אחמד טיבי: התכוונתי לכל מילה

יבגני סובה: אני מבקש להביע התנגדות לדברים שאתה השמעת, וזה לא מקובל

יבגני סובה:       אמרנו מראש שאנחנו רוצים לדבר על הקבוע

יבגני סובה:  שומעים אותנו, יש פה שידור, ורוב האנשים לא מבינים על מה הוויכוח

יבגני סובה:  אנחנו רוצים שאתם, הקואליציה המתגבשת, אתם נבחרתם, קיבלתם את אמון הבוחר, בבקשה, תמנו יושב-ראש קבוע ונדבר על סגנים קבועים

יבגני סובה:  זה כל הסיפור

יבגני סובה:  כל המשחקים שלכם הם בשביל לעשות נשיאות הכנסת ולהעביר את החוקים שאתם רוצים

אחמד טיבי: לזה אני מסכים

אחמד טיבי:  להצעה הזאת אני מסכים

יבגני סובה: איך אומרים אצלכם? תפדל, תעשו, אבל אתם עושים את המשחק הזה ומסתתרים, כאילו אנחנו פה אופוזיציה-קואליציה

יבגני סובה:  חבר'ה, תמנו

יבגני סובה:  נבחרתם? איך אומר חבר הכנסת קרעי? אתה רוצה למשול – תמשול, תמנה קבוע וברגע שיהיו לכם סגנים קבועים, זה סיפור אחר

שלמה קרעי: חלק מהמשילות שלנו זה לגרום לכם להתפרק

יבגני סובה: אל תנסו לעשות דאעווינים עלינו

יבגני סובה:  זה מה שרציתי להגיד

שלמה קרעי: אבל זה מצליח לנו, יבגני

יואב קיש: מי עוד לא דיבר? משה טור פז, בבקשה

משה טור פז: אני רוצה לחזור להצעה, אדוני

משה טור פז:  עומדת כאן הצעה של האופוזיציה המיועדת של שלושה-ארבעה

אופיר כץ: שתי סיעות מתוך האופוזיציה לא מסכימות

אפרת רייטן: זה לא נכון, זה לא נכון

אופיר כץ: שתיים, מה לא נכון?     

אפרת רייטן: איפה שתיים? אחת, אופיר

יואב קיש: ווליד, אתה מסכים, דרך אגב? ווליד, אתה הסכמת להצעה שהם הציעו?     

וליד טאהא: לא, אני נגד

אופיר כץ: בבקשה, הינה, תודה רבה

אופיר כץ:  שתי סיעות

מה הולך פה? מה קורה באופוזיציה?     

יואב קיש: אל תטעה את הוועדה

אופיר כץ: איך אתם אומרים הצעה של האופוזיציה, כששתי סיעות לא מסכימות?     

מיכאל מלכיאלי: צודק ווליד במה שהוא אומר

מיכאל מלכיאלי:  אתם רומסים את הכבוד שלהם פעם נוספת

משה טור פז: דיבר כאן יבגני לפניי, ואני רוצה לחזור על הדברים

משה טור פז:  בסוף בסוף אתם רוצים גם לעשות כל מה שבראש שלכם וגם לזרוק את זה עלינו

משה טור פז:  חברים יקרים, תגידו, אין בעיה

משה טור פז:  שלמה קרעי, אנחנו שומעים אותך בכל מקום

משה טור פז:  אנחנו נעשה מה שבראש שלנו, אנחנו נדרוס אתכם

שלמה קרעי: לא

שלמה קרעי:  לדרוס זה אתם

שלמה קרעי:  אני לא לדרוס

שלמה קרעי:  אנחנו נמשול

שלמה קרעי:  ניתן לכם את הכלים הפרלמנטריים

אפרת רייטן: מי שאמר את זה כל השנה

אפרת רייטן:  זה נשמע כמו השתלטות, לא כמו משילות

משה טור פז: אתה אמרת ואומר את זה, וזה בסדר

יואב קיש: קינלי, אתה רק מחזק את זה שאין הסכמות בין כל סיעות האופוזיציה, וזה בסדר

יואב קיש:  תמשיך

וליד טאהא: תמשיך עם הארבעה-שלושה

יואב קיש: אותנו שכנעתם, תשכנע את אחמד טיבי ונגמר העניין

משה טור פז: הינה, יש הסכמה

יואב קיש: תשכנע את טיבי ונגמר העניין

יואב קיש:  מי הדובר הבא?      

רון כץ: אני גם ביקשתי

יואב קיש: אתה הפרעת ודיברת

יואב קיש:  אפרת רייטן, בבקשה

אפרת רייטן: הבנתי שהתייחסו אליי בזמן שהייתי בחוץ, כשהוצאתי פעמיים על ידי היו"ר המחליף

אפרת רייטן:  אני רק רוצה לומר שקדנציה שלמה שהייתי פה, אומנם קצרה, שנה וחצי, לא הוצאתי חבר כנסת אחד בכל הוועדות שהייתי

שלמה קרעי: החבר שיושב לידך הוציא מספיק אנשים

אפרת רייטן: אני אומרת לך, נהגתי בכם בצורה הכי הכי הגונה

אפרת רייטן:  כל מי שנמצא כאן יודע את זה ומעיד

שלמה קרעי: לצאת לחמש דקות זה הגון מאוד

אפרת רייטן: קרעי, אני מבקשת לומר את דבריי

שלמה קרעי: אל תפריעי למהלך הדיון

שלמה קרעי:  זה הכול

אפרת רייטן: אני חושבת שמן הראוי לזכור אנשים שהתנהגו בצורה מכבדת במהלך כל הקדנציה

נכון, נכון

אפרת רייטן: אני חושבת שיש חשיבות לתת לאנשים להביע את דעתם עד הסוף

אפרת רייטן:  בשביל זה הכנסת קיימת

אפרת רייטן:  בשביל לשמוע

שלמה קרעי: בשביל זה רשות דיבור

אפרת רייטן: אני קיבלתי רשות דיבור

שלמה קרעי: כשהוצאת החוצה לא היית ברשות דיבור

אפרת רייטן: קרעי, די, נו

אפרת רייטן:  יו"ר הוועדה המסדרת, חבר הכנסת קיש, דיברנו לפני שיצאנו להפסקה ההיא כדי לגבש עמדה

אפרת רייטן:  ניסיתי לחבר גם את חבר הכנסת טיבי, והוא סירב

אפרת רייטן:  סירבת לשלושה-ארבעה שהצעתי לך

אחמד טיבי: הסכמתי לשבעה-שישה שלך

אפרת רייטן: השישה-שבעה שלי בא במסגרת הרבה הצעות

אפרת רייטן:  כמו שאתה הצעת לי הצעות ולא קיבלתי אותן, גם אני הצעתי הצעות שלא התקבלו

אפרת רייטן:  זה לא משנה, זה חלק מהמשא ומתן

אחמד טיבי: שמעתי אותה לפני שעה בפעם הראשונה, והסכמתי מיד

אפרת רייטן: אבל אני לא הצעתי לך אותה

אפרת רייטן:  מישהו ממקום אחר הציע לך אותה

יואב קיש: בוועדה אמרתי

יואב קיש:  פה

אחמד טיבי: היא נאמרה כאן בוועדה

אפרת רייטן: נכון, לא על ידי, טיבי

אפרת רייטן:  לא על ידי

אפרת רייטן:  כרגע, מבחינתנו, אנחנו בהחלט מצליחים להגיע לאיזשהו גיבוש ולהציע הצעה מאוד הגיונית, של כולם, למעט חבר הכנסת טיבי

אפרת רייטן:  לתת הצעה של שלושה-ארבעה לפי הסדר והגודל – גם אני לא נמצאת שם, גם אני לא מקבלת שם מקום

אפרת רייטן:  מה לעשות, זה המצב שבו אני נמצאת כרגע, זה נשמע לי הגון ואני לא דורסת אף אחד מחבריי

אפרת רייטן:  בסוף זאת ועדה זמנית

אחמד טיבי: כמי שוויתר על הכבוד המפוקפק של סגן זמני לשבוע וחצי, מה ההבדל בין שבעה-שישה לשלושה-ארבעה? אם אתם רוצים לתקוע אותם, תתקעו אותם סופית – גם שלושה-ארבעה וגם שבעה-שישה, אלא אם אתם רוצים לעשות תרגיל עם מישהו

אחמד טיבי:  לא נולדנו אתמול

אחמד טיבי:  מה המטרה שלכם להסכים לשלושה-ארבעה ולדחות שבעה-שישה של כל הסיעות? מה המטרה? מה המטרה להתנגד לפני חמש דקות ולתמוך עכשיו? משהו מסריח פה

אחמד טיבי:  יש משהו מסריח

אחמד טיבי:  פתאום אתם מסכימים? את אמרת לי שבעה-שישה

וליד טאהא: למה זה מרגיז אותך? מה הבעיה?     

יואב קיש: לפני רגע אתה לא הסכמת

אחמד טיבי: אני מדבר איתה עכשיו, לא איתך

אחמד טיבי:  למה פתאום את מסכימה ועכשיו את לא מסכימה

אפרת רייטן: ההצעה של השבעה-שישה עלתה אתמול במסגרת שיחות

אחמד טיבי: אף אחד לא העביר לי ארבעה-שלושה, רק עכשיו שמעתי

אחמד טיבי:  מי שרוצה את דעתי, מעביר לי הצעה

אחמד טיבי:  לא כופה עליי הצעה

אחמד טיבי:  אני מייצג סיעה חשובה בכנסת

אפרת רייטן: אין בעיה

אפרת רייטן:  כולן סיעות חשובות, ואף אחד לא מזלזל באף אחד

אפרת רייטן:  ברגע שאנחנו נמצאים בסיטואציה שבה יש בינינו הסכמה ואנחנו רוצים להתקדם, מן הראוי - - -     

אחמד טיבי: למה את נותנת לקואליציה מתנות?     

אפרת רייטן: טיבי, אבל אתה לא רוצה, אתה לא רוצה

אחמד טיבי: למה נתת להם שלושה-ארבעה?     

אפרת רייטן: טיבי, אתה לא רוצה

אפרת רייטן:  אתה לא רוצה את המקום הזה, אז מה אכפת לך?     

אחמד טיבי: אני לא רוצה, אבל אני לא אוהב את ההתבטאות - - -     

יואב קיש: אפרת, אנחנו סיימנו

יואב קיש:  אפרת, עכשיו די

אפרת רייטן: אבל אם אף אחד לא רוצה, אפשר להתקדם

יואב קיש: זה הסתיים

יואב קיש:  אנחנו סיימנו עם רשימת הדוברים, ונצא להפסקה כדי שתנסו אולי להחליף בוועדת הכספים

וליד טאהא: תשכח מהקטע של ועדת כספים, בסדר?     

יואב קיש: ב-13:00 נתכנס פה להצבעה

יואב קיש:  תודה

יואב קיש: נא לשבת, אני פותח את הישיבה

יואב קיש:  חסרים פה נציגים, אתם מוכנים להצבעה או שיש לכם איזו בעיה? אני לא רואה את כל האופוזיציה

יואב קיש:       אני מקריא את ההצעה: אני מעמיד להצבעה המלצה למליאה לבחור ארבעה סגנים זמניים, שיכהנו עד לבחירת הסגנים הקבועים

יואב קיש:  כלומר, הנשיאות תמנה חמישה חברים – שלושה מהקואליציה העתידית, שניים מהאופוזיציה

יואב קיש:  כאשר תסתיים כהונתו של מיקי לוי כיו"ר, תהיה ליש עתיד זכות למינוי סגן זמני נוסף, כך שהנשיאות תמנה שישה חברים, וביניהם יהיה היו"ר החדש שייבחר ויחליף את מיקי לוי

יואב קיש:   זאת אומרת, שלושה כרגע ואחד מהאופוזיציה – אני מקריא את השמות שלהם

יואב קיש:  השלושה והאחד האלה יצרו יחס של שלושה-שניים בנשיאות, וברגע שנחליף יו"ר, יהיה ארבעה-אחד ונמנה ליש עתיד סגן נוסף, כך שזה יהיה ארבעה-שניים לפי שישה חברים

יואב קיש:       השמות הם אופיר כץ, יעקב מרגי, יעקב טסלר, שהוא למעשה על חשבון הליכוד, ומתן כהנא

ארבל אסטרחן: צריך לומר שהבחירה היא אישית

יואב קיש: הבחירה היא אישית

יבגני סובה: אני מבקש התייעצות סיעתית

יואב קיש: אוקיי, ההצבעה תהיה ב-13:08

יואב קיש: נא לשבת, אני רוצה לדעת מי מחליף את מי, ונעבור על השמות

יואב קיש:  מי שאני מקריא מצביע – יואב קיש פה; שלמה קרעי פה; חנוך מלביצקי מחליף את שיקלי; בועז ביסמוט מחליף את גלית דיסטל אטבריאן; אופיר כץ פה; מירב בן ארי – מי מחליף אותה? יש? אין; בועז טופורובסקי פה; רון כץ פה; מיכאל ביטון לא פה; שרן מרים השכל לא פה; מיכאל מלכיאלי פה; במקום משה ארבל – בניהו אברהם בצלאל; יעקב אשר פה; שמחה רוטמן פה; יצחק שמעון וסרלוף פה; יבגני סובה פה; ווליד טאהא פה; אחמד טיבי פה; אפרת רייטן מרום פה

יואב קיש:       מי שקראתי בשמו יכול להצביע בהתאם לחילופין

יואב קיש:  אני אקריא שוב למען הסר ספק

יואב קיש:  ההמלצה למליאה היא לבחור ארבעה סגנים זמניים, שיכהנו עד לבחירת הסגנים הקבועים, כלומר הנשיאות תמנה בשלב הראשון חמישה חברים, כי אלה ארבעה יחד עם היו"ר; שלושה מהקואליציה העתידית, שניים מהאופוזיציה – מיקי לוי ומועמד נוסף

יואב קיש:  לאחר שתסתיים כהונת מיקי לוי כיו"ר, תהיה ליש עתיד זכות למינוי סגן נוסף זמני, כך שהנשיאות תגדל לשישה חברים

יואב קיש:       השמות: אופיר כץ מטעם הליכוד, יעקב טסלר על חשבון הליכוד, יעקב מרגי מש"ס ומתן כהנא מהמחנה הממלכתי

יואב קיש:  מי בעד, ירים את ידו

משה טור פז: אני מחליף את מירב בן ארי

משה טור פז: בעד ההצעה למנות ארבעה סגנים זמניים ליושב-ראש הכנסת – 10 

משה טור פז: נמנעים – אין 

יואב קיש: ההצעה התקבלה ברוב של עשרה נגד שישה

יואב קיש:  תודה

שמחה רוטמן: רביזיה

יואב קיש: נשוב לדיון ב-13:40

יואב קיש: שלום לכולם, אני מחדש את הישיבה

יואב קיש:  אם רון כץ איננו פה - - -     

מירב בן ארי: אני פה

יואב קיש: לא משנה

יואב קיש:  אם רון כץ לא פה לנמק - - -     

שמחה רוטמן: אני רוצה לנמק את הרביזיה

יואב קיש: אתה רוצה לנמק? דרך אגב, אם לא היית מנמק, זה היה נדחה

שמחה רוטמן: לא נכון

יואב קיש: אתה יכול לבחור לא לנמק, ונגמר

ארבל אסטרחן: אם מבקש הרביזיה לא נמצא רואים את הרביזיה כאילו נדחתה

שמחה רוטמן: אני יכול למשוך ואז היא לא הוגשה?     

יואב קיש: אתה יכול למשוך, ואז היא לא הוגשה

יואב קיש:       אתה מושך את הרביזיה?     

שמחה רוטמן: כן

יואב קיש: רואים את הרביזיה כנדחתה, הישיבה נעולה

יואב קיש:  תודה